CELEX: 62020TN0567
Language: sk
Date: 2020-09-10 00:00:00
Title: Vec T-567/20: Žaloba podaná 10. septembra 2020 – ML/Komisia

3.11.2020   
            
            
               SK
            
            
               Úradný vestník Európskej únie
            
            
               C 371/25
            
         
      Žaloba podaná 10. septembra 2020 – ML/Komisia
      (Vec T-567/20)
      (2020/C 371/29)
      Jazyk konania: francúzština
      
         Účastníci konania
      
      
         Žalobca: ML (v zastúpení: L. Levi a M. Vandenbussche, advokáti)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
               
            v dôsledku toho:
      
                  —
               
               
                  zrušil rozhodnutie Komisie z 30. júna 2020 neprijať prihlášku žalobcu v rámci verejného obstarávania č. [dôverné] (1),
               
            
                  —
               
               
                  uložil náhradu škody spočívajúcej v strate príležitosti na vyhodnotenie ponuky a získanie verejnej zákazky v hodnote 1 500 000 eur na obdobie desiatich rokov,
               
            
                  —
               
               
                  uložil zaplatenie symbolického eura, s výhradou spresnenia, z titulu náhrady škody,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení povinnosti odôvodnenia. Žalobca sa v tejto súvislosti domnieva, že odôvodnenie napadnutého rozhodnutia je nedostatočné, najmä pokiaľ ide o kritérium hospodárskej a finančnej spôsobilosti.
               
            
                  2.
               
               
                  Druhý žalobný dôvod je založený na porušení súťažných podkladov a zjavne nesprávnom posúdení. Podľa napadnutého rozhodnutia žalobca nesplnil ani kritériá týkajúce sa hospodárskej a finančnej spôsobilosti ani kritériá týkajúce sa technickej a odbornej spôsobilosti. Žalobca sa pritom jednak domnieva, že záručný list, ktorý predložil, mal žalovanú viesť k záveru, že kritérium hospodárskej a finančnej spôsobilosti bolo splnené. Pokiaľ ide o kritérium technickej a odbornej spôsobilosti, žalobca sa jednak domnieva, že splnil kritérium, podľa ktorého bol povinný odôvodniť správu aspoň dvoch poľnohospodárskych podnikov označených [dôverné] alebo akýmkoľvek iným podobným označením.
               
            
                  3.
               
               
                  Tretí žalobný dôvod je založený na porušení práva na obranu a zásady riadnej správy vecí verených zakotvených v článku 41 Charty základných práv Európskej únie, ako aj na porušení zásady proporcionality a bodu 18.7 prílohy I finančného nariadenia (2). Podľa žalobcu žalovaná založila svoje rozhodnutie na informáciách, ktoré neboli v spise týkajúcom sa výzvy na predkladanie ponúk a neumožnila sa mu k nim vyjadriť, predtým než z nich vyvodila negatívne dôsledky. Žalobca okrem toho dodáva, že pokiaľ sa žalovaná domnievala, že záručná spoločnosť nespĺňala príslušné výberové kritériá, mala považovať ich nahradenie a nie odmietnuť ponuku ako celok.
               
            
         (1)  Skryté dôverné údaje.
      
         (2)  Nariadenie Európskeho parlamentu a Rady (EÚ, Euratom) z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 2018, s. 1).